Diari Oficial de la Generalitat Valenciana


Sumari del DOGV 7700, del 19-01-2016 (2015/10904)

Notificació de la sentència dictada en el procediment de divorci contenciós número 312/2015.
--------------------------------------------------------------------------------------------

### Dades del document

Número de DOGV
:   7700

Data del DOGV
:   19-01-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2015/10111


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 312/2015. [2015/10952]  
Judici: divorci contenciós número 000312/2015.  
Part demandant: Alma Estrella González Castro.  
Part demandada: Elvis Gustavo Pardo Orellana.  
Sobre: divorcis no consensuats.  
En el judici a què es fa referència s'ha dictat la resolució que té el text que, literalment, és com segueix:  
  
«Dispositiva  
Estime la demanda presentada pel procurador dels tribunals Manuel Lara Medina, que actua en nom i representació d'Alma Estrella González Castro, contra Elvis Gustavo Pardo Orellana, declarat en situació legal de rebel·lia processal, i, sense imposició de costes, dispose:  
  
1. Declarar la dissolució per divorci del matrimoni format entre Elvis Gustavo Pardo Orellana i Alma Estrella González Castro, contret a Piñas-El Oro, de la República de l'Equador, el dia 23 de març de 1994, amb tots els efectes legals inherents.  
En relació amb el règim economicomatrimonial, s'ha de tindre en compte que la sentència ferma produeix, respecte dels béns del matrimoni, la dissolució del règim economicomatrimonial (art. 95 CC).  
2. Aprovar les mesures definitives següents en relació amb la filla menor en comú, A. P. G., en els termes següents:  
2.1. L'exercici de la pàtria potestat sobre la menor, A. P. G., serà exclusiu de la mare, Alma Estrella González Castro.  
L'exercici exclusiu de la pàtria potestat implica l'adopció per part de la mare de totes les decisions rellevants que afecten la filla, especialment en l'àmbit educatiu, sanitari, religiós i social.  
Per això, decidirà de forma exclusiva sobre l'elecció o el canvi de centre o el model educatiu o les activitats extraescolars a realitzar; l'autorització de qualsevol intervenció quirúrgica, el tractament mèdic no banal o tractament psicològic, tant si comporta alguna despesa com si està cobert pel sistema públic de sanitat o per alguna assegurança privada, sempre que no siga suficient el mer consentiment del menor; la realització o no d'un acte religiós o social rellevant, així com la manera de dur-lo a terme, sense que respecte d'això tinga prioritat el progenitor amb qui estiguera la menor en el moment de ser realitzat; el canvi de domicili, i l'autorització per a l'eixida del territori nacional.  
  
2.2. Règim de convivència individual. S'atorga a la mare, Alma Estrella González Castro, el règim de convivència amb la filla menor, A.  
  
2.3. Règim de relacions i estades. No s'estableix cap règim de relacions a favor del progenitor no convivent, (pare) Elvis Gustavo Pardo Orellana.  
2.4. Contribució a despeses ordinaris. El pare, Elvis Gustavo Pardo Orellana, haurà de satisfer, des de la data de presentació de la demanda (mensualitat 02.2015) i amb caràcter mensual (12 mensualitats anuals), en concepte de despeses ordinàries d'atenció a la filla, A., la quantitat de 150 euros, que haurà d'ingressar en el compte que designe la mare, per anticipat i dins dels cinc primers dies de cada mes.  
L'import anterior haurà d'actualitzar-se anualment d'acord amb les variacions que experimente l'índex de preus al consum que publica l'Institut Nacional d'Estadística o organisme que el substituïsca en un futur, aquesta actualització es produirà de manera automàtica, sense necessitat de requeriment previ, i es considerarà, com a data inicial per a l'actualització, el mes i l'any en què es fixa, i, com a data final, el mateix mes de l'any en què s'actualitza, i l'opció ?vol actualitzar una renda?- de la pàgina web de l'Institut Nacional d'Estadística permet aquest càlcul.  
L'impagament de la contribució a les despeses d'atenció podrà ser constitutiu d'un delicte d'abandó de família, previst en l'article 227 del Codi Penal i castigat amb pena de presó o multa.  
2.5. Despeses extraordinàries. A més, els dos progenitors hauran de contribuir amb el 50 per cent d'aquelles despeses extraordinàries que amb caràcter necessari necessite la menor, com puguen ser les derivades del col·legi o d'activitats extraescolars (classes de suport, anglés, activitats esportives, etc.) de l'inici del curs escolar, i els tractaments mèdics o odontològics no coberts pel sistema sanitari.  
I és pressupòsit previ per a la reclamació per un progenitor a l'altre de la meitat que li correspon, que, prèviament a la realització de l'activitat/acte que implica la despesa, excepte els supòsits d'urgència, haja demanat el seu consentiment, en qualsevol forma que permeta acreditar-ho documentalment, amb informació a aquest del cost que implica.  
Així, el consentiment exprés o tàcit (per falta d'oposició expressa en el termini de cinc dies o obstaculització acreditada a la recepció de la comunicació) del progenitor consultat permetrà la realització de l'activitat/acte consultat i la reclamació a l'altre progenitor de la meitat del seu cost pel progenitor que l'haja abonat íntegrament, llevat que aquell haja manifestat el seu consentiment a la realització de l'acte/activitat, però sense assumpció del seu cost, i en aquest cas es podrà realitzar l'activitat/acte, però sense possibilitat de reclamació directa de la meitat del seu cost.  
En cas d'oposició expressa del progenitor consultat a la realització de l'activitat/acte, la realització d'aquest requerirà l'autorització judicial, cosa que es podrà obtindre, si és el cas, a través del corresponent expedient de jurisdicció voluntària, per desacord en l'exercici conjunt de la pàtria potestat, en el qual s'atorgarà la facultat de decidir a un dels progenitors (art. 156 CC).  
En cas d'oposició del progenitor consultat a l'assumpció de la meitat del cost de l'activitat/acte, la reclamació judicial d'aquest requerirà el reconeixement de la despesa extraordinària, el qual es podrà obtindre, si és el cas, a través del corresponent procediment de reconeixement de l'article 776.3 de la Llei d'Enjudiciament Civil.  
Notifiqueu a les parts aquesta resolució, amb indicació que, en contra, s'hi pot interposar un recurs d'apel·lació, que haurà de preparar-se per escrit presentat davant d'aquest jutjat en el termini dels 20 dies següents a la notificació, i s'hauran d'indicar els pronunciaments d'aquesta que s'impugnen, tot això per a davant de l'Audiència Provincial d'Alacant (Secció Novena amb seu a Elx) amb els dipòsits previs corresponents, sense aquest requisit no se li donarà curs.  
Una vegada que aquesta resolució ha sigut ferma, comuniqueu-la al Consolat General de l'Equador a Alacant, als efectes de practicar la inscripció o fer constar l'anotació corresponent, sobre el matrimoni inscrit en el tom 1, pàgina 25, acta 25, de la Direcció General del Registre Civil, Identificació i Cedulació, i realitzat a Piñas-El Oro, de la República de l'Equador, el dia 23 de març de 1994, i uniu-hi un testimoniatge d'aquesta resolució.  
Porteu-ne l'original al llibre de les de la seua classe, expediu-ne un testimoniatge i incorporeu-lo a les actuacions.  
Així ho ordena, mana i firma Raquel Catalá Veses, jutgessa titular d'adscripció territorial amb destinació al Jutjat de Primera Instància número 6 d'Elx i partit. En done fe.  
Publicació. La resolució anterior ha sigut firmada, llegida i publicada per la jutgessa que la subscriu, mentre celebrava audiència pública el dia de la data. En done fe.»  
  
Atés que es desconeix el domicili o residència actuals de la part demandada, de conformitat amb el que estableixen els articles 156.4 i 164 de la Llei 1/2000, d'Enjudiciament Civil, dispose la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació.  
  
Elx, 15 de desembre de 2015.- El lletrat de l'Administració de Justícia: Francisco Javier García Navarro.